  Майя Бывальцева Коррупциен нюръяськонъя катрадлыкез тӥясь Удмуртиысь чиновникъёс понна одӥг гинэ кылкутон луыны быгатоз — ужысь мозмытон. Катэ тупатонъёсты элькунлэн Кун Кенешысьтыз депутатъёс эскерозы, ивортэ улосвыл парламентлэн пресс-службаез. Катӵектосъя малпанэз 9-тӥ куарусёнэ эскеризы Кун Кенешысь йӧскалык политикая, мер кышкыттэмлыкъя, регламентъя но ужез радъянъя ялан ужась ӧрилэн кенешоназ. «Эшъёс, асьме кат чурытгес луэ… Азьвыл выговор ялыны луэ ке вал, табере ужысь мозмытон гинэ», — валэктӥз ӧрилэн кивалтӥсез, депутат Энвиль Касимов. Озьы «Удмурт Элькунын коррупциен нюръяськон амалъёс сярысь» элькун катэз федерал катъя тупатыны чаклало. Тегъёс: Мерлык Удмуртия коррупция КунКенеш тӥрлык  